Id-Deċiżjoni tal-Kummissjoni
tat-3 ta' Mejju 2000
li timplimenta d-Direttiva tal-Kunsill 89/106/KEE fir-rigward tal-klassifika ta' reżistenza għan-nar ta' prodotti għall-bini, xogħlijiet ta' bini u xi partijiet minnhom
(notifikati taħt id-dokument numru K(2000) 1001)
(Test b'rilevanza għaż-ŻEE)
(2000/367/KE)
IL-KUMMISJONI TA' KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89//106/KEE tal-21 ta' Diċembru 1998 dwar l-approssimazzjoni tal-liġijiet, ir-regolamenti u d-disposizzjonijiet amministrattivi ta' l-Istati Membri dwar il-prodotti għall-bini [1], kif emendata bid-Direttiva 93/68/KEE [2], u b' mod partikolari Artikoli 3 (6) u 20 tagħha,
Billi:
(1) Artikolu 3(2) u (3) ta' Direttiva 89/106/KEE jiddikjaraw li, sabiex jittieħed kont ta' livelli differenti ta' protezzjoni għal xogħlijiet ta' bini li jistgħu jipprevalu fuq il-livelli nazzjonali, reġjonali jew lokali, kull ħtieġa essenzjali tista' wkoll tikkawża l-istabbiliment ta' klassijiet tad-dokumenti interprettativi. Dawk id-dokumenti ġew ippubblikati bħala l-Komunikazzjoni tal-Kummissjoni fir-rigward tad-dokumenti interprettativi tad-Direttiva tal-Kunsill 89/106/KEE [3].
(2) Il-Paragrafu 4.2.1 tad-dokument interprettativ Nr 2 jiġġustifika il-bżonn ta' livelli differenti tal-ħtieġa essenzjali "Sigurtà f'każ ta' nar" bħala funzjoni tat-tip, l-użu u l-post tax-xogħol għall-bini, kif inhu mqassam u d-disponibilità tal-faċilitajiet ta' emerġenza.
(3) Il-Paragrafu 2.2 tad-dokument interpretattiv Nr 2 jelenka numru ta' miżuri interrelatati għas-sodisfazzjon tal-ħtieġa essenzjali "Sigurtà f'każ ta' nar" li flimkien jikkontribwixxu għad-definizzjoni ta' l-istrateġija ta' sigurtà f'każ ta' nar li tista' tiġi żviluppata f'modi differenti fi Stati Membri.
(4) Il-Paragrafu 4.3.1.3 tad-dokument interpretattiv Nr 2 jidentifika waħda minn dawn il-miżuri li jipprevalu fl-Istati Membri li jirrelataw mar-rendiment tar-resistenza għan-nar ta' prodotti għall-bini u/jew xi partijiet ta' xogħlijiet ta' bini.
(5) Sabiex tiġi permessa resiztenza għall-operat tan-nar ta' prodotti għall-bini u xogħlijiet ta' bini jew partijiet tagħhom li għandhom jiġu vvalutati, is-soluzzjoni armonizzata tikkonsisti f'sistema ta' klassijiet li hija nkluża fid-dokument interpretattiv Nr 2.
(6) Din is-sistema ta' klassijiet ġiet addattata għall-progress tekniku f'mandat mill-Kummissjoni lil korpi standardizzati Ewropej, Cen u Cenelec.
(7) Artikolu 6(3) tad-Direttiva 89/106/KEE jiddikjara li l-Istati Membri jistgħu jiddeterminaw il-livelli ta' rendiment li għandhom jiġu osservati fit-territorju tagħhom fil-klassifiki adottati fuq livell Komunitarju u soġġett biss għall-użu tal-klassijiet kollha jew ftit minnhom jew għal klassi waħda.
(8) Il-miżuri previsti f'din id-deċiżjoni huma skond l-opinjoni tal-Kumitat Permanenti dwar il-Bini,
ADOTTAT DIN ID-DEĊIŻJONI:
Artikolu 1
Is-sistema ta' klassifika adottata fil-livell Komunitarju għar-rendiment tar-resistenza għan-nar ta' prodotti għall-bini, xogħlijiet ta' bini u partijiet minnhom għandha tiġi stabbilita fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, it-3 ta' Mejju 2000.